પરમ પૂજ્ય પ્રમુખસ્વામીના વ્યક્તિત્વમાં લાખો લોકોએ માતાનો નિઃસ્વાર્થ સ્નેહ અનુભવ્યો છે. માતા પોતાના સંતાનની સારસંભાળ લે છે, છતાં એ વાતનો એને ભાર નથી હોતો, તેમ સ્વામીશ્રીએ પણ લાખો ભક્તોની સારસંભાળ લીધી છે, તેનો તેમને ભાર તો નથી જ, પરંતુ તેમાં પોતાની ભક્તિ માની છે, એટલે તેઓ ભક્તોની સેવાનો આનંદ માણે છે. હરિભક્તો કે સમાજની મુશ્કેલીઓને પોતાની સમજીને તેઓ સહજતાથી તેમાં મદદ કરવા સ્નેહપૂર્વક જોડાઈ જાય છે. આ કશું એમને બોજરૂપ નથી લાગતું.